Birutė Mackonytė

Birutė Mackonytė (1928 m. gegužės 28 d. Vilniuje – 2017 m. liepos 26 d.) – Lietuvos rašytoja ir žurnalistė. Žiniasklaidoje vadinta „lietuviškąja Agatha Christie“.Virginija Majorovienė (2017). Legenda. Rašytoja Birutė Mackonytė – lietuviškoji Agatha Christie. moteris.lt

 Biografija 
Gimė lenkų okupuotame Vilniuje lietuvių inteligentų šeimoje.

1935–1940 m. mokėsi 41-ojoje visuomeninėje mokykloje, 1940–1946 m. – 2-ojoje vidurinėje mokykloje. 1946–1951 m. Vilniaus universitete studijavo anglų kalbą ir literatūrą.

1946–1946 m. dirbo Valstybinės centrinės medicinos bibliotekos bibliotekininko padėjėja, 1947–1949 m. literatūrine darbuotoja „Komjaunimo tiesos“ redakcijoje. 1951–1957 m. Radijo informacijos komitete dirbo Vaikų ir jaunimo redakcijos redaktore.

1967–1976 m. dirbo redaktore, skyriaus vedėja žurnalo „Tarybinė moteris“ redakcijoje, 1977–1983 m. – skyriaus vedėja „Literatūros ir meno“ savaitraščio redakcijoje.In memoriam. Birutė Mackonytė (1928–2017). Literatūros mėnraštis „Metai“. Nuoroda tikrinta 2022-12-27. 1984–1986 m. buvo scenarinės-redakcinės kolegijos redaktorė Lietuvos kino studijoje.

 Kūryba 
Bibliografija:
 B. Mackonytė, B. Škliaras „ Pilys ant smėlio“ 1967 m.
 B. Mackonytė, B. Škliaras „Tardytojo kryžiažodžiai“ 1968 m.
 R. Žarėnas, B. Škliaras „Raudona šviesa“ 1971 m. (R. Žarėnas – B. Mackonytės slapyvardis)
 B. Mackonytė „Žmonės akvariumuose“ 1977 m.
 B. Mackonytė „Tik vienas žingsnis“ 1982 m.
 „Reikalingo žmogaus mįslė“, 1985 m.
 „Тайник в камине“ 1988 m. („Reikalingo žmogaus mįslė“ vertimas rusų kalba)
 „Juodas pakeleivis“, 1988 m.
 „Pernykštis sniegas“, 1991 m.
 „Išblyškę pardavėjai“, 1993 m.
 „Lošimas septyniais laikrodžiais“,1998 m.
 „Uždengta korta“, 2005 m.
 B. Mackonytė „Septinu pulkstenu spele“ 2009 m. („Lošimas septynias laikrodžiais“ vertimas latvių kalba.)

Sudarytoja:
 R. Mackonio atsiminimų knyga „Senoji vilniečių karta“, 1999 m.
 R. Mackonio memuarai „Amžiaus liudininko užrašai" 2001 m.

 Įvertinimas 
 1983 m. Gavo nusipelniusios kultūros darbuotojos vardą. Apdovanojimas skirtas už straipsnių serija apie laidotuvių papročius.
 1988 m. Tarybų Sąjungos vidaus reikalų ministerijos diplomas. Už detektyvą „Reikalingo žmogaus mįslė“, išleistą rusų kalba „Тайник в камине“ pavadinimu.
 1999 m. Lietuvos vidaus reikalų ministerijos premija. Už detektyvą „Lošimas septyniais laikrodžiais“
 1999 m. „Gintarinės kilpos“ apdovanojimas. Už detektyvą „Lošimas septyniais laikrodžiais“. Apdovanojimas įkurtas leidyklos „Baltos lankos“.

 Šaltiniai 

Kategorija:Lietuvos žurnalistai
Kategorija:Lietuvos detektyvų rašytojai